諾福島建立日

諾福島建立日係諾福島嘅年度公眾假期，紀念第一批英國人喺1788年3月6號來到島上生活。

背景 
當時因為美國獨立之後拒絕再收容英國嘅犯人，所以英國就需要尋找新嘅殖民地流放罪犯。倫敦就指派皇家海軍上尉阿瑟．菲臘帶領由11艘船隻組成嘅第一艦隊去新南威爾士建立新嘅殖民地。

當第一艦隊抵達新南威爾士之後，上尉菲臘就指示中尉菲利普．吉德利．金帶同一小隊人將諾福島變成殖民地。佢哋之後就喺1788年3月6號到達冇人嘅諾福島。

慶祝活動 
每年嘅建立日，島上居民都會齊集喺京士頓嘅海灘，重演當年英國人登陸嘅情況。佢哋會着上古裝服飾扮演英國水手同撐船。

諾福島